b'\n_START_ARTICLE_\nOpetuslapsi, jota Jeesus rakasti\n_START_PARAGRAPH_\nLausetta "opetuslapsi, jota Jeesus rakasti" (kreik. \xe1\xbd\x81 \xce\xbc\xce\xb1\xce\xb8\xce\xb7\xcf\x84\xe1\xbd\xb4\xcf\x82 \xe1\xbd\x83\xce\xbd \xe1\xbc\xa0\xce\xb3\xce\xac\xcf\x80\xce\xb1 \xe1\xbd\x81 \xe1\xbc\xb8\xce\xb7\xcf\x83\xce\xbf\xe1\xbf\xa6\xcf\x82, ho math\xc4\x93t\xc4\x93s hon \xc4\x93gap\xc4\x81 ho I\xc4\x93sous) tai Johanneksen evankeliumin jakeessa 20:2 "opetuslapsi, joka oli Jeesukselle rakkain" (kreik. \xe1\xbd\x83\xce\xbd \xe1\xbc\x90\xcf\x86\xce\xaf\xce\xbb\xce\xb5\xce\xb9 \xe1\xbd\x81 \xe1\xbc\xb8\xce\xb7\xcf\x83\xce\xbf\xe1\xbf\xa6\xcf\x82, hon ephilei ho I\xc4\x93sous), on k\xc3\xa4ytetty kuusi kertaa Johanneksen evankeliumissa,, mutta ei muissa Uuden testamentin Jeesusta koskevissa kohdissa. Johanneksen evankeliumin jakeessa 21:24 todetaan, ett\xc3\xa4 Johanneksen evankeliumi perustuu t\xc3\xa4m\xc3\xa4n opetuslapsen kirjalliseen todistukseen._NEWLINE_Ensimm\xc3\xa4isen vuosisadan lopusta saakka rakastettu opetuslapsi on yleisesti tunnistettu Johannes-evankelistaksi. Tutkijat ovat keskustelleet johanniinisen kirjallisuuden (Johanneksen evankeliumi, Ensimm\xc3\xa4inen, Toinen ja Kolmas Johanneksen kirje ja Ilmestyskirja) kirjoittajasta, ainakin 200-luvulta saakka, mutta varsinkin valistuksen ajalta saakka. K\xc3\xa4sityksen Johannes-evankelistasta kirjoittajana ovat modernit tutkijat hyl\xc3\xa4nneet.\n_START_SECTION_\nApostoli Johannes\n_START_PARAGRAPH_\nJohanneksen evankeliumin p\xc3\xa4\xc3\xa4t\xc3\xb6ssanat koskevat nimenomaan rakastettua opetuslasta, " Juuri t\xc3\xa4m\xc3\xa4 opetuslapsi todistaa kaikesta t\xc3\xa4st\xc3\xa4. H\xc3\xa4n on t\xc3\xa4m\xc3\xa4n kirjoittanut, ja me tied\xc3\xa4mme, ett\xc3\xa4 h\xc3\xa4nen todistuksensa on luotettava." (Joh. 21:24.)_NEWLINE_Eusebios tallensi 300-luvulla Kirkkohistoriaansa kirjeen, jonka h\xc3\xa4n uskoi olleen Efesoksen Polykrateen (noin 130\xe2\x80\x93196) kirjoittama toisella vuosisadalla. Polykrates uskoi, ett\xc3\xa4 Johannes oli se "joka nojasi Herran syliin"; viitaten rakastetun opetuslapsen tunnistamiseen:_NEWLINE__NEWLINE_\xc2\xbbJohn, who was both a witness and a teacher, "who reclined upon the bosom of the Lord", and, being a priest, wore the sacerdotal plate. He fell asleep at Ephesus. Johannes, joka oli sek\xc3\xa4 todistaja ett\xc3\xa4 opettaja, "joka nojasi Herran syliin", ja ollen pappi k\xc3\xa4ytti papin kilpe\xc3\xa4. H\xc3\xa4n nukkui kuolonuneen Efesossa.\xc2\xbb _NEWLINE_Augustinus (354 \xe2\x80\x93 430 jKr.) uskoi my\xc3\xb6s, ett\xc3\xa4 Johannes oli rakastettu opetuslapsi perustuen h\xc3\xa4nen Johanneksen evankeliumia koskevaan traktaattiinsa._NEWLINE_Rakastettu opetuslapsi oli yksi kahdestatoista apostolista, olettaen, ett\xc3\xa4 h\xc3\xa4n oli ilmeisesti l\xc3\xa4sn\xc3\xa4 viimeisell\xc3\xa4 ehtoollisella, mink\xc3\xa4 Matteus ja Markus toteavat, ett\xc3\xa4 Jeesus s\xc3\xb6i kahdentoista apostolin kanssa. N\xc3\xa4in ollen yleisimmin tunnistetaan apostoli Johannes, joka voisi sitten olla sama kuin Johannes- evankelista. Merril F. Unger esitt\xc3\xa4\xc3\xa4 asiaintilan eliminaatioprosessin kautta._NEWLINE_Kuitenkin, kun jotkut nykyajan tutkijat ovat edelleen samaa mielt\xc3\xa4 Augustinuksen ja Polykrateen kanssa, yh\xc3\xa4 useammat eiv\xc3\xa4t usko, ett\xc3\xa4 Apostoli Johannes kirjoitti Johanneksen evankeliumia tai itse asiassa mit\xc3\xa4\xc3\xa4n muutakaan Uuden testamentin teosta, jotka on perinteisesti liitetty h\xc3\xa4neen, joten t\xc3\xa4m\xc3\xa4 sidos "Johanneksen" ja rakastetun opetuslapsen v\xc3\xa4lill\xc3\xa4 on vaikea yll\xc3\xa4pit\xc3\xa4\xc3\xa4._NEWLINE_Jotkut tutkijat ovat my\xc3\xb6s ehdottaneet homoeroottista tulkintaa Kristuksen suhteesta rakastettuun opetuslapseen, vaikka t\xc3\xa4llaisen tulkinnan ovat muut kiist\xc3\xa4neet. Tilborg viittaa siihen, ett\xc3\xa4 muotokuva Johanneksen evankeliumista on "positiivisesti virittynyt mahdolliseen homoseksuaalisen k\xc3\xa4ytt\xc3\xa4ytymisen kehittymiseen". H\xc3\xa4n kuitenkin varoittaa, ett\xc3\xa4 "koodissa... t\xc3\xa4llainen kuvitteellinen homoseksuaalinen k\xc3\xa4ytt\xc3\xa4ytyminen ei ole osoitus homoseksuaalisuudesta." Dunderberg v\xc3\xa4itt\xc3\xa4\xc3\xa4, ett\xc3\xa4 tekstiss\xc3\xa4 ei ole kreikan termej\xc3\xa4 "rakastajalle" ja "rakastetulle", mik\xc3\xa4 alentaa puhtaasti eroottisen luennan arvon._NEWLINE_Kristuksen ja Johanneksen v\xc3\xa4lisen suhteen jotkut varmasti tulkitsivat olevan fyysis-eroottisluonteista jo 1500-luvulla (vaikkakin "harhaoppisessa" kontekstissa) - dokumentoituna, esimerkiksi oikeudenk\xc3\xa4ynniss\xc3\xa4 liittyen Christopher Marlowen jumalanpilkkaan: syytetty v\xc3\xa4itti, ett\xc3\xa4 "Pyh\xc3\xa4 Johannes-evankelista oli Kristuksen petikumppani ja kumartui aina h\xc3\xa4nen helmassaan, ett\xc3\xa4 h\xc3\xa4n k\xc3\xa4ytti h\xc3\xa4nt\xc3\xa4 kuin Sodoman syntiset". _NEWLINE_Dynes vet\xc3\xa4\xc3\xa4 yhteyden my\xc3\xb6s nykyaikaan 1970-luvulle New Yorkiin, jossa perustettiin suosittu uskonnollinen ryhm\xc3\xa4 nimelt\xc3\xa4 "Rakastetun opetuslapsen kirkko", jonka tarkoituksena oli antaa my\xc3\xb6nteinen tulkinta suhteesta samaa sukupuolta olevien v\xc3\xa4lill\xc3\xa4.\n_START_SECTION_\nLasarus\n_START_PARAGRAPH_\nRakastetuksi opetuslapseksi on my\xc3\xb6s sovitettu Lasarus Betanialaista, mik\xc3\xa4 perustuu Johanneksen evankeliumin jakeeseen 11:5:_NEWLINE__NEWLINE_\xc2\xbbNow Jesus loved Martha and her sister and Lazarus.\xc2\xbb _NEWLINE_ja\xc2\xa0Johanneksen evankeliumin jakeeseen 11:3_NEWLINE__NEWLINE_\xc2\xbbTherefore his sisters sent unto him, saying, Lord, behold, he whom thou lovest is sick.\xc2\xbb _NEWLINE_Merkityksellinen on my\xc3\xb6s Ben Taflinger III:n  mukaan se tosiasia, ett\xc3\xa4 rakastetun opetuslapsen henkil\xc3\xb6\xc3\xa4 ei ole mainittu ennen Lasaruksen her\xc3\xa4tt\xc3\xa4mist\xc3\xa4. Lasarus her\xc3\xa4tet\xc3\xa4\xc3\xa4n Johanneksen evankeliumin luvussa 11, kun taas rakastettu opetuslapsi on ensimm\xc3\xa4isen kerran mainittu Johanneksen evankeliumin luvussa 13._NEWLINE_Frederick Baltz  v\xc3\xa4itt\xc3\xa4\xc3\xa4, ett\xc3\xa4 Lasaruksen tunnistaminen, todisteiden viitatessa siihen, ett\xc3\xa4 rakastettu opetuslapsi oli pappi, ja vanha Johannes-perinne ovat kaikki oikein. Baltzin mukaan Boethuksen lasten perhe, joka on tunnettu Josefukselta ja rabbiinisesta kirjallisuudesta, on sama perhe, joka mainitaan Johanneksen evankeliumin 11. luvussa: Betanian Lasarus, Martta ja Maria. T\xc3\xa4m\xc3\xa4 on rakas perhe, Johanneksen evankeliumin jakeen 11:5 mukaan. Historiallinen Lasarus oli Eleasarin poika Boethus, joka oli kerran Israelin ylipappi, ja oli l\xc3\xa4ht\xc3\xb6isin suvusta, joka tuotti useita ylipappeja. Evankeliumin kirjoittaja Johannes ei ollut yksi kahdestatoista, vaan Martan poika (Sukkah 52 b). H\xc3\xa4n vastaa l\xc3\xa4heisesti kuvausta, jonka piispa Polykrates antaa kirjeess\xc3\xa4\xc3\xa4n: uhraava pappi, joka k\xc3\xa4ytti petalonia (eli ylipapin tunnusta). T\xc3\xa4m\xc3\xa4 Johannes "Vanhempi" oli Jeesuksen seuraaja, mihin viittasi Papias Hierapolis, ja h\xc3\xa4nen toimintansa silminn\xc3\xa4kij\xc3\xa4. H\xc3\xa4n oli oikean ik\xc3\xa4inen ollakseen el\xc3\xa4nyt Trajanuksen aikaan saakka (Ireneuksen mukaan). Baltzin mukaan Johannes on luultavasti "opetuslapsi" (kreik. \xce\xbf\xce\xbd \xce\xb7\xce\xb3\xce\xb1\xcf\x80\xce\xb1 \xce\xbf \xce\x99\xce\xb7\xcf\x83\xce\xbf\xcf\x85\xcf\x82) ja Eleasar on "se opetuslapsi", (kreik. \xce\xbf\xce\xbd \xce\xb5\xcf\x86\xce\xb9\xce\xbb\xce\xb5\xce\xb9 \xce\xbf \xce\x99\xce\xb7\xcf\x83\xce\xbf\xcf\x85\xcf\x82) evankeliumissa.\n_START_SECTION_\nMaria Magdaleena\n_START_PARAGRAPH_\nToinen koulukunta on ehdottanut, ett\xc3\xa4 Johanneksen evankeliumin rakastettu opetuslapsi todella oli alun perin Maria Magdaleena. Jotta johdonmukaisuus s\xc3\xa4ilytett\xc3\xa4isiin Raamatun kanssa, on ehdotettu teoriaksi ett\xc3\xa4 Marian erillinen olemassaolo\xc2\xa0kahdessa yhteisess\xc3\xa4 kohtauksessa, joissa on rakastettu opetuslapsi (Joh.19:25-27; Joh. 20:1-11), johtuu my\xc3\xb6hemmist\xc3\xa4 muutoksista, jotka on tehty h\xc3\xa4t\xc3\xa4isesti evankeliumiin my\xc3\xb6h\xc3\xa4\xc3\xa4n 100-luvulla. Molemmissa kohtauksissa on v\xc3\xa4itetty olevan ep\xc3\xa4johdonmukaisuuksia sek\xc3\xa4 sis\xc3\xa4isesti ett\xc3\xa4 suhteessa synoptisiin evankeliumeihin. Siten\xc2\xa0t\xc3\xa4m\xc3\xa4 karkea muokkaus olisi voitu tehd\xc3\xa4, jotta Maria Magdaleena ja rakastettu opetuslapsi n\xc3\xa4ytt\xc3\xa4isiv\xc3\xa4t eri henkil\xc3\xb6ilt\xc3\xa4._NEWLINE_Marian evankeliumissa, joka on osa Uuden testamentin apokryfeist\xc3\xa4 \xe2\x80\x94 joita ovat erityisesti Nag Hammadista l\xc3\xb6ytyneet gnostilaiset evankeliumit \xe2\x80\x94 tiettyyn Mariaan, joka on yleisesti tunnistettu Maria Magdaleenaksi, on jatkuvasti viitattu henkil\xc3\xb6n\xc3\xa4, jota Jeesus rakasti enemm\xc3\xa4n kuin muita. Filippuksen evankeliumissa, joka on toinen Nag Hammadin gnostilaisista teksteist\xc3\xa4, samaa on sanottu nimenomaan Maria Magdaleenasta.\n_START_SECTION_\nTuntematon pappi tai opetuslapsi\n_START_PARAGRAPH_\nBrian J. Capper v\xc3\xa4itt\xc3\xa4\xc3\xa4, ett\xc3\xa4 rakastettu opetuslapsi oli n\xc3\xa4enn\xc3\xa4is-luostarimaisen, mystisen ja askeettisen juutalaisen aristokratian papillinen j\xc3\xa4sen. Aristokratia sijoittui Jerusalemin arvostetulle lounaiskukkulalle, ja se toimi is\xc3\xa4nt\xc3\xa4n\xc3\xa4 Jeesuksen viimeisell\xc3\xa4 ehtoollisella kyseisess\xc3\xa4 paikassa, viitaten tutkija D. E. H. Whiteley:in, joka p\xc3\xa4\xc3\xa4tteli, ett\xc3\xa4 Rakastettu opetuslapsi oli is\xc3\xa4nt\xc3\xa4n\xc3\xa4 viimeisell\xc3\xa4 ehtoollisella. Capper ehdottaa, selitt\xc3\xa4\xc3\xa4kseen pitk\xc3\xa4lti erottavaa Rakastetun opetuslapsen nimityst\xc3\xa4 yhten\xc3\xa4, jota Jeesus rakasti, ett\xc3\xa4 "rakkauden" kieli liittyi erityisesti juutalaisten ryhmiin, jotka paljastivat virtuoosi-uskonnon omaper\xc3\xa4isi\xc3\xa4 sosiaalisia ominaisuuksia askeettisissa yhteis\xc3\xb6iss\xc3\xa4. Brittil\xc3\xa4inen tutkija Richard Bauckham p\xc3\xa4\xc3\xa4tyy samanlaiseen johtop\xc3\xa4\xc3\xa4t\xc3\xb6kseen, ett\xc3\xa4 rakastettu opetuslapsi, joka my\xc3\xb6s kirjoitti Johannekseen liitetyn evankeliumin, oli luultavasti (yll\xc3\xa4tt\xc3\xa4v\xc3\xa4n laajan) korkeapapillisen perheklaanin kirjallisesti sivistynyt j\xc3\xa4sen._NEWLINE_Gerd Theissen ja Annette Merz esitt\xc3\xa4v\xc3\xa4t, ett\xc3\xa4 todistus voi olla per\xc3\xa4isin v\xc3\xa4hemm\xc3\xa4n tunnetulta opetuslapselta, ehk\xc3\xa4 Jerusalemista.\n_START_SECTION_\nJaakob, Jeesuksen veli\n_START_PARAGRAPH_\nJames D. Tabor  v\xc3\xa4itt\xc3\xa4\xc3\xa4, ett\xc3\xa4 rakastettu opetuslapsi on Jaakob, Jeesuksen veli (Jeesuksen sukulainen, veli tai serkku, riippuen siit\xc3\xa4, kuinka sana k\xc3\xa4\xc3\xa4nnet\xc3\xa4\xc3\xa4n). Yksi useista todisteista, jonka Tabor tarjoaa, on kirjaimellinen tulkinta Johanneksen evankeliumin jakeesta 19:26, "Kun Jeesus n\xc3\xa4ki, ett\xc3\xa4 h\xc3\xa4nen \xc3\xa4itins\xc3\xa4 ja rakkain opetuslapsensa seisoivat siin\xc3\xa4, h\xc3\xa4n sanoi \xc3\xa4idilleen: "Nainen, t\xc3\xa4m\xc3\xa4 on poikasi!"\xc2\xa0 Kuitenkin muualla evankeliumissa, Johanneksen evankeliumin jakeessa 21:7, rakastettu opetuslapsi viittaa yl\xc3\xb6snousseen Jeesukseen "Herrana" pikemminkin kuin "veljen\xc3\xa4\xc3\xa4n".\n_START_SECTION_\nSyit\xc3\xa4 salata nimen henkil\xc3\xb6llisyys\n_START_PARAGRAPH_\nTeoriat viittauksesta sis\xc3\xa4lt\xc3\xa4v\xc3\xa4t yleens\xc3\xa4 yrityksen selitt\xc3\xa4\xc3\xa4, miksi t\xc3\xa4t\xc3\xa4 anonymisoivaa idiomia k\xc3\xa4ytet\xc3\xa4\xc3\xa4n, mieluummin kuin mainitaan identiteetti._NEWLINE_Ehdotuksia t\xc3\xa4st\xc3\xa4 on lukuisia: er\xc3\xa4s yleinen ehdotus on, ett\xc3\xa4 kirjailija salasi\xc2\xa0nimens\xc3\xa4 johtuen yksinkertaisesti vaatimattomuudesta. Toinen on se, ett\xc3\xa4 salaaminen on palvellut poliittisia syit\xc3\xa4 tai turvallisuussyit\xc3\xa4, jotka teki tarpeelliseksi vainon uhka tai h\xc3\xa4mmennys aikana, jolloin evankeliumi on julkaistu. Tekij\xc3\xa4 voi olla eritt\xc3\xa4in korkea-arvoinen henkil\xc3\xb6 Jerusalemissa, joka salasi yhteytens\xc3\xa4 kristinuskoon, tai nimett\xc3\xb6m\xc3\xa4n\xc3\xa4 pysyminen on ehk\xc3\xa4 ollut asianmukaista henkil\xc3\xb6lle, joka eli askeetin vet\xc3\xa4ytynytt\xc3\xa4 el\xc3\xa4m\xc3\xa4\xc3\xa4, ja yksi monista nime\xc3\xa4m\xc3\xa4tt\xc3\xb6mist\xc3\xa4 opetuslapsista evankeliumissa voi olla joko rakastettu opetuslapsi itse tai muut h\xc3\xa4nen johdollaan, jotka heid\xc3\xa4n askeettisesta\xc2\xa0sitoutumisestaan johtuen ja n\xc3\xb6yryytt\xc3\xa4\xc3\xa4n k\xc3\xa4tkiv\xc3\xa4t henkil\xc3\xb6llisyytens\xc3\xa4 tai sis\xc3\xa4llyttiv\xc3\xa4t todistuksensa tekstiin heid\xc3\xa4n henkisen mestarinsa alaisuudessa._NEWLINE_Martin L. Smith, St. John the Evangelist -seuran j\xc3\xa4sen, kirjoittaa, ett\xc3\xa4\xc2\xa0Johanneksen evankeliumin kirjoittaja voi olla tarkoituksella peitettyn\xc3\xa4 rakastetun opetuslapsen identiteettiin, jotta evankeliumin lukijat voivat paremmin samaistua opetuslapsen suhteeseen Jeesuksen kanssa:_NEWLINE__NEWLINE_\xc2\xbbPerhaps the disciple is never named, never individualized, so that we can more easily accept that he bears witness to an intimacy that is meant for each one of us. The closeness that he enjoyed is a sign of the closeness that is mine and yours because we are in Christ and Christ is in us.\xc2\xbb\n_START_SECTION_\nTaide\n_START_PARAGRAPH_\nTaiteessa rakastettu opetuslapsi on usein kuvattu parrattomana nuorukaisena, yleens\xc3\xa4 yhten\xc3\xa4 kahdestatoista apostolista viimeisell\xc3\xa4 ehtoollisella tai Marian kanssa Golgatalla. Keskiajan taiteessa rakastettu opetuslapsi saatetaan kuvata p\xc3\xa4\xc3\xa4 Kristuksen syliss\xc3\xa4. Monet taiteilijat ovat antaneet erilaisia tulkintoja Johanneksen evankeliumin jakeesta 13:25, jossa on opetuslapsi, jota Jeesus rakasti, "makuuasennossa Jeesuksen vieress\xc3\xa4" (jae 23; kirjaimellisesti, "rinnallaan/rintaansa vasten/syliss\xc3\xa4\xc3\xa4n" en fi kolpo).'